**Задания для муниципального этапа республиканской олимпиады школьников по мордовскому (мокшанскому) языку и литературе. 2020/2021 учебный год, 11 класс**

*Время проведения – 180 минут*

*Максимальный балл – 98*

**I. Лувость текстть. Тиесть корязонза максф заданиятнень**

1. Лама ломань тяряфнесь вень кучкать лисемс Крем­лянь ортатнень фталу веденкса, но меки ашесть мрда. 2. Ёмлатне авар…ть (авардемс), вешсть симомс. 3. Пульзясть оцюфне­вок. 4. Но сембе сяка ортатнень ашезь панжа, ногайхнень ашезь нолда. 5. Тонат тяряфнестъ куцемс стенатнень пряс, но лангозост ёрясть оцю кефт, шочкт, нолнесть толонзаф пе налхт ...

6. Пачко…ь (пачкодемс) нужась Вежайнь семьяска, Витова урмасько…ь (урмаськодомс), вастстонзовок аф стяшенды. 7. Абон…ь (абондомс) кузнецське, аф содасы, кода ащемс, мезе тиемс. 8. Вардань седиец тядянц­-алянц инкса палозъ палсь. 9. Онцтостка синь лятфнесть ведть.

10. – Вай, тядяняй-аляняй! – уркод…ь (урокодомс) стирсь. 11. – Тястъ конце сельмонтень, тяда ту тя эряфста! 12. Эсь прязень аф ужяль…а (ужяльдемс), а ведь добуван. 13. Идесайне лия лома…неньге (ломань).

14. Кулезь ня валонзон тядянза-алянза, кармасть корхнемонза:

– Коза пря эцят? 15. Дяряй аф содасак. мезе учен…анза (учендемс) тонь ортатнень фтала? 16. Тняра душманда перьфпяле! 17. Мзяра ломань ашезь лисенде – сембонь понцезь. 18. Аф, Варда, катк марса юматама, но ськамот кулома аф нол­датядязь.

19. Мезевок ашезь аза тейст стирсь. 20. А мзярда шопо…ь (шоподемс), ся­возень кафта пудонь сталмоса крьхцятнень, пинго…а (пингокс) пинготьф парьнятнень и срхкась кис. 21. Ортань ваныхне ва­сенда ашезь ноля сонь. 22. Мярьгсть учемда пяле вети, мзярда мадыхть ногайхне. 23. Сась тя пингсь – Варда салаваня ли…ь (лисемс) ортава. 24. Пильгосурня лангса пачко…ь (пачкодемс) сон эшиняти. 25. Амол­дась кафта парьнят ведь, сяка кигя эряско… ь (эряскодомс) меки. 26. Вов ни маласот Кремлянь ортатне. 27. И вдруг – увазевсть пинетне. 28. Сргозсть ногайхне, нолдазь синь цинзерста. 29. Тонат врьгя…ть (врьгятемс) стирть лангс. 30. Мельгаст эряско…ть (эряскодомс) ногайхне­вок – ёрасть живста фатямс стирть.

**1. Тяштенятнень вастс сёрмадода эрявикс орфограммат. (14 б.)**

а) дсь, тсь, дьс, тьс, ца.

б) ь (ляпе тяштеня)

в) кафтонзаф согласнайхть.

**2. Васенце валрисьмоста сёрмадость существительнайхнень. Явость пяльксова, сёрмадость падежть. (10 б.)**

**3. 19-це валрисьмоста мусть местоимениятнень, тяштесть разрядснон. (4 б.)**

**4. 6-це валрисьмоста мусть глаголхнень, тяштесть наклонениять, пингть. (6 б.)**

**5. Мекольце абзацста мусть наречиятнень, сёрмадость разрядснон. (14 б.)**

**II. Содама ёфкснень ётафтость рузкс. Эрь содама ёфксти максода ответ. (20 б.)**

1. Пулоц – тарваз, кургоц – тарваз, кямонза шпора мархтот.
2. Сон фкя пильгса шятни, сокор ломатть вятни.
3. Переса кусторкскя, эрь тараткяса мазы стирня.
4. Ронгоц виденя кувалмос, лопанза аш – аньцек салмокст.
5. Эряй пирьфса кяжи-кяжи, Ётат вакска – понксозт фатци.
6. Круглай, а аф ши, тюжя, а аф вай, пула мархта, а аф шеер.
7. Сонць стама аф машты – аньцек лангсонза салмокст канни.
8. Тов-сей якай, кодай котф, сонь котф пенза ужес сотфт. Аньцек кару пови тяза, котфоц эзкок латта азы.
9. Рыжай орнясь тарадста тарадс комотни, ундозонда пяштть кяшенди.
10. Нюрси-тии тише пряняса, морси карзиса-пиланяса.

**III. Максф текстть ётафтость рузкс. (30 б.)**

Вардань кядьса крьхцятне кфчядсть ёндолкс. Васенцекс синь сталмоснон варжазь эсь лангсост пинетне: сувозь ке­ворсть пандалу: А тоса ногайхнень рядсна сась. Прясна пяштекс шулгондовсть, а синь стаки эцесть вача врьгазкс. Варда бта пеелемса лядьсь эсост. Но сонцьке ушедсь сизе­ма. Фкя ногайсь налса ранендазе кяденц, и стирсь прафто­зень крьхцятнень пандалу. Эстокигя фатязень парьнят­нень, сятнень мархта тага аф кржа ногай машфтсь. А мзяр­да стирсь прокс пульзясь, прафтозь сонь пильге лангста, ронгонц керсезь сабляса тирьхконь-тирьхке, ёрдазь сте­нать алу.

Ногайнь мурзатне тёждяста таргазь ваймоснон – тяфта­ма вии ломань васьфнесть васенцеда. Марнек тя вастсь ви­дезь видефоль ловажаса.

– Кда тястонь аватне-стирьхне тяшкава тазат, мезе ули мархтонк, кда цёрань дружинатне лисихть каршезонк? – пелендезь ушедсть корхнема эсь ётковаст. Кивок эздонк аф ляды шиса. – Кочказь синь лядыкс ломаньцнон, и бта вар­мась нолазень тя маласта. Тяфта кузнецонь стирсь идезе ошть, ванфтозень эряйхнень.